‘El periple’ arriba dijous als Ocine Roquetes.
Els cinemes Ocine de Roquetes seran l’escenari, este dijous 25 d’octubre, de l’estrena del documental ‘El periple. La vella llum d’Europa’ en una sala comercial del Camp de Tarragona i de les Terres de l’Ebre. La projecció començarà a les vuit del vespre i anirà acompanyada amb la música en directe del grup Los Sirgadors, que faran una actuació en acústic. El realitzador ebrenc Mario Pons ha agraït l’aposta de l’Ajuntament de Roquetes i de l’empresa Ocine. Durant una entrevista a Canal 21 Ebre, el regidor de Serveis i també responsable d’Ocine Roquetes, Francesc Cabanes, ha afirmat que la projecció té un gran interès cultural, i que esperen una gran afluència de públic.